ബ്രിട്ടനില് നിന്നെത്തുന്നവര്ക്ക് 10 ദിവസം നിര്ബന്ധിത ക്വാറന്റീന് തിരിച്ചടിച്ച് ഇന്ത്യ തിങ്കളാഴ്ച മുതല് ഇന്ത്യയിലെത്തുന്ന എല്ലാ ബ്രിട്ടീഷ് പൗരന്മാര്ക്കും 10 ദിവസത്തെ ഹോം ക്വാറന്റീനും രണ്ടുവട്ടം ആര്ടിപിസിആര് ടെസ്റ്റും നിര്ബന്ധമാക്കി കേന്ദ്രസര്ക്കാര്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ പത്തു ദിവസത്തെ ക്വാറന്റീനു പുറമേ പോകുന്നതിന് 72 മണിക്കൂര് മുമ്ബുള്ള ആര്ടിപിസിആര് ടെസ്റ്റും വിമാനത്താവളത്തിലും എട്ടാം ദിവസവും ഉള്ള ആര്ടിപിസിആറും നിര്ബന്ധമാക്കിയിട്ടുണ്ട്. ബ്രിട്ടനില് നിന്നു വരുന്നവര് ഏതു വാക്സീനെടുത്താലും എത്ര തവണയെടുത്തവരാണെങ്കിലും ഈ നിയമം ബാധകമാണ്. ബ്രിട്ടനിലെ ഓക്സ്ഫെഡ് യൂണിവേഴ്സിറ്റി വികസിപ്പിച്ച് ഇന്ത്യയിലെ സീറം ഇന്സ്റ്റിറ്റ്യൂട്ട് നിര്മിക്കുന്ന കോവിഷീല്ഡ് വാക്സീന് എടുത്തുവരുന്നവര് ഒക്ടോബര് നാലുമുതല് നിര്ബന്ധമായും പത്തുദിവസത്തെ ഹോം ക്വാറന്റീന് വിധേയരാകണമെന്നു ബ്രിട്ടന് കഴിഞ്ഞയാഴ്ച തീരുമാനം എടുത്തിരുന്നു. പിന്നീട് വിദേശകാര്യ മന്ത്രിയുടെ ഇടപെടലിനെ തുടര്ന്നു കോവിഷീല്ഡിനെ അംഗീകൃത വാക്സീന്റെ പട്ടികയില് ബ്രിട്ടണ് പെടുത്തിയെങ്കിലും ഇത് എടുത്തുവരുന്നവര്ക്ക് ക്വാറന്റീന് ഒഴിവാക്കാന് തയാറായിരുന്നില്ല. ക്വാറന്റീന് ഒഴിവാക്കണമെന്ന് ഇന്ത്യ ശഠിച്ചും ബ്രിട്ടണ് വഴങ്ങാത്ത സാഹചര്യത്തിലാണ് നാലാം തിയതി മുതല് ബ്രിട്ടീഷ് പൗരന്മാര്ക്കും സമാനമായ ക്വാറന്റീന് നിബന്ധനകളും ട്രാവല് നിയന്ത്രണങ്ങളും ഏര്പ്പെടുത്താല് ഇന്ത്യ തീരുമാനിച്ചത്. ഇന്ത്യന് വാക്സീനല്ല, വാക്സീന് സര്ട്ടിഫിക്കറ്റിനാണ് പ്രശ്നമെന്നായിരുന്നു ഈ ഇരട്ടത്താപ്പിന് ബ്രിട്ടന് പറഞ്ഞിരുുന്ന ന്യായം. എന്തായാലും ബ്രിട്ടന്റെ വാദഗതിയ്ക്കനുസരിച്ച് സര്ട്ടിഫിക്കറ്റില് മാറ്റം വരുത്തുന്നതിനു പകരം അതേ നാണയത്തില് തിരിച്ചടിക്കാന് തന്നെയാണ് ഒടുവില് ഇന്ത്യന് സര്ക്കാര് തിരുമാനിച്ചത്. അതേസമയം, ഫലത്തില് പുതിയ നിയമം ഏറ്റവും പ്രതിസന്ധി സൃഷ്ടിക്കുന്നത് നാട്ടില് പോകാന് കാത്തിരിക്കുന്ന ഇന്ത്യക്കാര്ക്കു തന്നെയാകും. ബ്രിട്ടനിലുള്ള ഇന്ത്യക്കാരില് മഹാഭൂരിപക്ഷവും ബ്രിട്ടീഷ് പൗരത്വം എടുത്തിട്ടുള്ളവരാണ്. അതുകൊണ്ടുതന്നെ ഇവര്ക്ക് ഇന്ത്യന് പൗരത്വം നഷ്ടപ്പെടുകയും ചെയ്തിട്ടുണ്ട്. കോവിഡ് മഹാമാരിക്ക് അല്പമൊരു ശാന്തതയും കൊച്ചിയിലേക്കുള്പ്പെടെ ഇന്ത്യയിലെ ഒട്ടു മിക്ക നഗരങ്ങളിലേക്കും യാത്രാസൗകര്യവും ആയതോടെ നാട്ടില് പോകാനുള്ള നെട്ടോട്ടത്തിലായിരുന്ന മലയാളികള് ഉള്പ്പെടെയുള്ള ബ്രിട്ടനിലെ ഇന്ത്യക്കാര്. ഇവര്ക്കെല്ലാം പുതിയ നിയമം പാരയാകും